PTT ผนึกกำลัง “อินทรี อีโคไซเคิล” รุกพัฒนาตลาดสินค้าชีวภาพเพื่อสิ่งแวดล้อม
PTT ผนึกกำลัง "อินทรี อีโคไซเคิล" รุกพัฒนาตลาดสินค้าชีวภาพเพื่อสิ่งแวดล้อม
16 พ.ย. 2561

นายวรวัฒน์ พิทยศิริ รองกรรมการผู้จัดการใหญ่นวัตกรรมและดิจิตอล บริษัท ปตท. จำกัด (มหาชน) หรือ PTT พร้อมด้วย นางสาวอรุณรัตน์ วุฒิมงคลชัย ผู้ช่วยกรรมการผู้จัดการใหญ่สถาบันนวัตกรรม ของ PTT ร่วมลงนามกับ นายวินเซน อาลอยซีอุส ประธานเจ้าหน้าที่บริหาร บริษัท อินทรี อีโคไซเคิล จำกัด และ นายปกครอง มีจินดา Head of Commercial บริษัท อินทรี อีโคไซเคิล จำกัด ผลักดันตลาดสินค้าชีวภาพเพื่อสิ่งแวดล้อม
โดยบริษัท อินทรี อีโคไซเคิล จำกัด ผู้เชี่ยวชาญด้านการจัดการของเสียและการบริการภาคอุตสาหกรรม และสถาบันนวัตกรรม ปตท. จะร่วมกันผลักดันผลิตภัณฑ์ชีวภาพเพื่อสิ่งแวดล้อมไปสู่เชิงพาณิชย์ โดยเฉพาะผลงานการวิจัยและพัฒนาโดยสถาบันนวัตกรรม ปตท. อาทิ ผลิตภัณฑ์ทำความสะอาดแบบ Bio-based เป็นต้น เพื่อให้ผู้บริโภคทั่วไปรวมถึงกลุ่มอุตสาหกรรมทั้งในประเทศและต่างประเทศ ได้มีทางเลือกและเข้าถึงสินค้าชีวภาพเพื่อสิ่งแวดล้อมมากขึ้น